Toto Cutugno
Totas Kutunjas (it. Toto Cutugno, tikr. it. Salvatore Cutugno; 1943 m. liepos 7 d. – 2023 m. rugpjūčio 22 d.) – italų dainininkas. Karjeros pradžioje kūrė dainas Adrianui Čelentanui, Dalidai, Mirelei Matju ir Džoniui Halidėjui. Buvo grupės „Albatros“ narys, su ja du kartus dalyvavo Sanremo festivalyje. 1978 m. pradėjo dainuoti vienas. 1980 m. su daina Solo noi laimėjo Sanremo festivalyje. 1983 m. paplitus dainai L’Italiano (Lasciatemi Cantare) plačiai išgarsėjo. 1990 m. Totas Kutunjas su daina Insieme laimėjo Eurovizijos dainų konkursą. 1991 m. su Džiljota Činketi vedė Italijoje vykusį Eurovizijos konkursą. 2005 m. vėl dalyvavo Sanremo festivalyje, užėmė antrąją vietą.